
KVĖPAVIMO ORGANŲ APSAUGOS PRIEMONIŲ 
TECHNINĖ SPECIFIKACIJA
1. Bendri reikalavimai
1.1. Kvėpavimo organų apsaugos priemonės skirtos apsaugoti ugniagesio gelbėtojo kvėpavimo organus nuo kenksmingų dūmų, dujų, garų ir kietųjų dalelių, susidarančių gaisro metu ar atliekant gelbėjimo darbus užterštoje aplinkoje.
1.2. Perkamos kvėpavimo organų apsaugos priemonės yra: 
1.2.1. Viso veido kaukė 13 (trylika) vnt. (toliau – Kaukė);
1.2.2. Autonominis atvirosios apytakos suslėgtojo oro kvėpavimo aparatas 13 (trylika) vnt. (toliau – Kvėpavimo aparatas).
1.2.2.1.  Kvėpavimo aparato sudedamosios dalys: 
· kūną juosiantys diržai ir jungianti dalis - tvirtinimo plokštė (nugarėlė);
· slėgio reduktorius;
· plaučių valdomas vožtuvas (LDV - Lung Demand Valve); 
· jungiamoji oro tiekimo žarna; 
· slėgio rodytuvas; 
· įspėjimo įtaisas (garsinis signalas); 
· atskirai tvirtinamas nejudrumo signalizatorius (toliau – Signalizatorius).

2. Techniniai reikalavimai kaukei
2.1. Kaukė turi būti nauja.
2.2. Kaukė turi turėti šias dalis: apygalvę su kaukės dirželiais, vidinę kaukę, panoraminį stiklą, jungtį, įkvėpimo ir iškvėpimo vožtuvus, kalbos membraną.
2.3.  Kaukė turi atitikti   galiojantį LST EN 136 „Kvėpavimo organų apsaugos priemonės. Ištisinės kaukės. Reikalavimai, bandymai, ženklinimas“ (3 klasės ištisinės kaukės) standartą arba lygiaverčius reikalavimus.
2.4.  Kaukė turi būti pažymėta CE atitikties žyma.
2.5.  Kaukė turi būti tinkama naudoti su kvėpavimo organų apsaugos aparatais „Drager PSS 5000“ arba lygiaverčiais kvėpavimo aparatais.
2.6.  Kaukės skydelis turi būti pagamintas iš poli karbonato arba lygiavertės medžiagos, turi užtikrinti aiškų matomumą sudėtingomis sąlygomis.
2.7.  Regėjimo laukas, naudojant Kaukę, turi  būti  ne mažesnis kaip 90°.
2.8.  Kaukės korpusas turi būti pagamintas iš EPDM gumos arba lygiavertės medžiagos, kuri atspari cheminių medžiagų poveikiui.
2.9.  Kaukė turi būti tvirtinama ant veido  ne mažiau kaip 5  dirželiais.
2.10.  Kaukės dirželiai ties užsegimu turi būti rumbuoti, norint išvengti netyčinio išslydimo ir atsisegimo.
2.11.  Kaukės dirželiai turi būti lengvai nuimami, nenaudojant įrankių.
2.12.  Kaukė turi turėti ugniai atsparų dirželį su papildoma užsegimo juostele, leidžiančia pasikabinti  kaukę ant kaklo, taip sumažinant nešvarumų patekimo į kaukę riziką jos nenaudojimo metu.
2.13.  Kaukė turi būti pritaikyta skirtingoms veido formoms, turi būti užtikrinta galimybė pasirinkti skirtingus dydžius (S, M, L). (Kaukių kiekis pagal dydžius bus nurodyti sudarant sutartį).
2.14.  Kaukės vidinė kaukė turi būti 3 (trijų) skirtingų dydžių: 1, 2, 3 (S, M, L). (Konkretūs dydžiai bus nurodyti sudarant sutartį).
2.15.  Kaukės kalbos membrana turi turėti apsauginį dangtelį, apsaugantį membraną nuo galimo membranos apgadinimo ar pradūrimo. Pradūrus kalbos membraną, kaukė turi laikyti teigiamą slėgį.
2.16.  Kaukės iškvėpimo vožtuvas turi turėti apsauginį dangtelį.
2.17.  Kaukei sujungti su kvėpavimo aparato komplektu turi būti naudojama kištukinė jungtis.
2.18.  Kaukė turi turėti galimybę jungtis prie P, PE, RA ir ESA  arba lygiaverčių jungčių.
2.19. Turi būti galimybė integruoti į Kaukę balso stiprintuvą, taktinio radijo ryšio įrangą.
2.20.  Jeigu siūlomi lygiaverčiai gaminiai, turi būti pateiktas „Drager“ kvėpavimo organų apsaugos aparatų ir kaukių gamintojo patvirtinimas, kad siūlomi gaminiai tinka naudoti su „Drager“ kvėpavimo organų apsaugos priemonėmis.
2.21.  Kaukei turi būti suteikta ne mažesnė kaip 24 mėn. garantija.
2.22.  Turi būti pateikti atitiktį reikalavimams įrodantys siūlomų prekių gamintojo techniniai dokumentai: techninis aprašymas, duomenų lapas, naudojimo instrukcija ar kiti lygiaverčiai dokumentai, gamintojo deklaracija ar kitas lygiavertis dokumentas, kuriuo įrodoma atitiktis taikomiems reikalavimams.

3. Techniniai reikalavimai kvėpavimo aparatui
3.1.  Kvėpavimo aparatas turi būti naujas.
3.2.  Kvėpavimo aparatas turi atitikti galiojantį LST EN 137 „Kvėpavimo organų apsaugos priemonės. Kvėpavimo aparatai su ištisine veido kauke. Reikalavimai, bandymai, ženklinimas“ (2 tipo ugniagesių kvėpavimo aparatai) standartą arba lygiaverčius reikalavimus.
3.3.  Kvėpavimo aparatas  turi būti pažymėtas CE atitikties žymomis. CE atitikties žyma atitinkamais žymenimis turi būti pažymėta ant kiekvienos korpusinės Kvėpavimo aparato komplekto detalės, kuri pagal standarto reikalavimus turi būti pažymėta.
3.4. Kvėpavimo aparatas turi būti pritaikytas naudoti su suspausto oro balionais, kurių talpa yra ne mažesnė kaip 6 l, o darbinis slėgis – ne mažesnis kaip 300 bar.
3.5.  Kvėpavimo aparato dalis turi būti lengva atjungti, kad būtų galima valyti, apžiūrėti ir bandyti. Visos ardomos jungtys turi būti lengvai jungiamos ir tvirtinamos, jei įmanoma ranka.
3.6.  Kvėpavimo aparato  svoris turi būti ne daugiau kaip 6 kg.
3.7.  Kvėpavimo aparato  darbo aplinkos temperatūra turi būti ne siauresniame diapazone  kaip  nuo -30 °C iki +60 °C.
3.8.  Kvėpavimo aparatas turi būti tinkamas eksploatuoti su viso veido kauke „Drager FPS 7000“ arba lygiaverte.
3.9.  Tvirtinimo plokštė ir kūną juosiantys diržai:
3.9.1. Tvirtinimo plokštė turi būti vientisa, nesukelianti elektrostatinių krūvių, ortopedinio dizaino bei tolygiai paskirstanti autonominio kvėpavimo aparato svorį nugaros srityje, klubams ir pečiams. Tvirtinimo plokštė turi turėti kilpas ar rankenas, skirtas pritvirtinti (pakabinti) paruoštą naudojimui kvėpavimo aparatą.
3.9.2. Pečių ir juosmens diržai turi turėti didinančius dėvėjimo patogumą paminkštinimus, apsaugotus nedegia medžiaga. Diržai turi būti lengvai reguliuojami.
3.9.3. Pečių ir juosmens srityje esančių diržų paminkštinimai privalo būti pagaminti iš nudilimui, pradūrimui ir slydimui atsparios medžiagos. Pečių ir juosmens srityje esanti diržų paminkštinimo medžiaga privalo būti atspari cheminių medžiagų ir ugnies poveikiui.
3.9.4. Diržai turi būti pagaminti iš patvarios ir nedegios medžiagos pluošto - aramido (polimerų grupei priklausanti medžiaga) arba lygiavertės medžiagos.
3.9.5. Pečių ir juosmens diržai turi būti reguliuojami individualiai.
3.9.6. Pečių ir juosmens diržų reguliavimo sagtis turi būti pagaminta iš nerūdijančio metalo, ar kitų medžiagų, turinčių ne prastesnes mechaninio atsparumo savybes.
3.9.7. Baliono tvirtinimo diržas (diržai) turi būti užspaudžiamas (užspaudžiami) ir fiksuojamas (fiksuojami) užrakto mechanizmu, užtikrinančiu paprastą ir saugų jo naudojimą.
3.9.8. Baliono diržas (diržai) turi tikti vieno baliono tvirtinimui, nenaudojant jokių papildomų įrankių.
3.9.9. Prie kvėpavimo aparato turi būti  tvirtinamas vienas balionas.
3.9.10. Kvėpavimo aparatas turi turėti plaučių valdomo vožtuvo apsauginį dangtelį-laikiklį, tvirtinamą prie aparato diržo, kurio pagalba plaučių valdomas vožtuvas galėtų tvirtintis ir būtų apsaugotas nuo nešvarumų pateikimo į jo vidų.
3.10.  Slėgio reduktorius:
3.10.1. Slėgio reduktoriaus įėjimo  slėgis turi būti ne siauresniame diapazone kaip nuo 0  iki 300 bar.
3.10.2. Slėgio reduktorius turi būti pritvirtintas tiesiogiai prie tvirtinimo plokštės.
3.11.  Oro tiekimo žarnos ir plaučių valdomas vožtuvas:
3.11.1. Slėgio rodytuvo ir oro tiekimo žarnos turi būti integruotos į tvirtinimo plokštę.
3.11.2. Plaučių valdomas vožtuvas turi būti skirtas darbui su padidinto (teigiamo) slėgio kvėpavimo aparatais.
3.11.3. Oro srautas iš plaučiais valdomo vožtuvo  turi būti ne mažesnis kaip 380 l/min.
3.11.4. Plaučių valdomas vožtuvas turi būti aktyvuojamas pirmu įkvėpimu ir atjungiamas ant jo esančiu mygtuku/svirtele.
3.11.5. Plaučių valdomo vožtuvo jungtis su kauke turi būti greito pajungimo (kištukinė).
3.11.6. Plaučių valdomas vožtuvas su žarna turi jungtis šarnyrine jungtimi, kuri užtikrina laisvą plaučių valdomo vožtuvo sukimąsi aplink žarną per šią šarnyrinę jungtį, neribojant apsisukimų skaičiaus bet kuria kryptimi.
3.12.  Slėgio rodytuvas ir įspėjimo įtaisas:
3.12.1. Kvėpavimo aparatas turi turėti slėgio rodytuvą, kuris būtų įtaisytas taip, kad dirbantysis su kvėpavimo aparatu, galėtų stebėti slėgio rodytuvo rodmenis nenuėmęs aparato. Kvėpavimo aparatas turi turėti tinkamą įspėjimo įtaisą nešiotojui įspėti, kuris įsijungia, kai slėgis balione sumažėja iki iš anksto nustatyto lygio.
3.12.2. Įspėjimo įtaisas, pranešantis apie žemą slėgį, turi būti integruotas į slėgio rodytuvo žarną kuo arčiau paties rodytuvo.
3.12.3. Įspėjimo įtaisas turi įsijungti automatiškai, kai atidarytas baliono vožtuvas. Įspėjimo įtaiso signalo garsas neturi kisti (nesilpnėti) priklausomai nuo mažėjančio slėgio balione.
3.12.4. Įspėjimo įtaisas turi įsijungti esant 55 ± 5 bar slėgiui.
3.12.5. Įspėjimo įtaiso signalo garso stiprumas turi būti  ne mažesnis kaip 90 dBA.
3.12.6. Slėgio rodytuvas turi būti graduotas nuo nulinės padalos, kas 10 bar, iki 350 bar vertės.
[bookmark: _Hlk215230235]3.12.7. Slėgio rodytuvas privalo turėti apsaugą nuo nešvarumų, smūgių ir vandens.
3.13.  Signalizatorius:
3.13.1. Signalizatorius turi būti atskiras, autonominis įrenginys, skirtas profesionaliam naudojimui, pritaikytas tvirtinti prie Kvėpavimo aparato diržų.
3.13.2. Signalizatorius turi turėti aktyvų LED ekraną, mirksintį ne rečiau 5 s.
3.13.3. Signalizatoriaus apsauginis dangtelis turi būti atsparus smūgiams, chemikalams ir ugnies poveikiui.
3.13.4. Signalizatorius turi turėti dvigubus, gerai matomus, mirksinčius šviesos diodus, leidžiančius, prasto matomumo sąlygomis, lengvai aptikti naudotoją.
3.13.5. Signalizatorius turi skleisti signalą, informuojantį apie maitinimo baterijos žemą įkrovimo lygį.
3.13.6. Signalizatorius turi turėti pavojaus mygtuką, kurį paprasta nuspausti mūvint apsaugines pirštines.
3.13.7. Signalizatorius turi turėti integruotą garsinį temperatūros daviklį, kuris informuoja apie staiga pakilusią temperatūrą, kurioje nesaugu dirbti.
3.13.8. Signalizatorius turi pradėti skleisti pavojaus signalą ne daugiau kaip po 25 s (+ 8 s pavojaus signalo atšaukimui), jeigu naudotojas nejuda. 
3.13.9 Signalizatorius turi būti lengvai, patikimai ir bet kokioje padėtyje prisegamas tiek prie apsauginių ugniagesių rūbų, tiek prie Kvėpavimo aparato.
3.13.10. Signalizatoriaus maitinimas turi būti autonominis.
3.14.  Kiti reikalavimai:
3.14.1. Visam Kvėpavimo aparatui turi būti suteikta ne mažesnė kaip 24 mėn. garantija.
3.14.2. Garantiniu laikotarpiu, sugedus Kvėpavimo aparato mazgui (-ams), tiekėjas turi pašalinti gedimus suremontuojant arba pakeičiant nauju (-ais) mazgu (-ais) ne ilgiau kaip per 30 kalendorinių dienų.
3.14.3. Jeigu siūlomi lygiaverčiai gaminiai, turi būti  pateiktas „Drager“ kvėpavimo organų apsaugos aparatų ir kaukių gamintojo patvirtinimas, kad siūlomi gaminiai tinka naudoti su „Drager“ kvėpavimo organų apsaugos priemonėmis.
3.14.4.Turi būti pateikti atitiktį reikalavimams įrodantys siūlomų prekių gamintojo techniniai dokumentai: techninis aprašymas, duomenų lapas, naudojimo instrukcija ar kiti lygiaverčiai dokumentai, gamintojo deklaracija ar kitas lygiavertis dokumentas, kuriuo įrodoma atitiktis taikomiems reikalavimams.
                                  __________________________________
1/1

